Kampsbaai-moord: Man weer in hofGabriela Alban. Foto: Facebook Diego Novella (41) word daarvan beskuldig dat hy Gabriela Alban (39) op 29 Julie in ŉ luukse hotel in Kampsbaai verwurg en wreed seksueel aangerand het met ŉ krultang. Dit het later in die hof aan die lig gekom dat Novella opgespoor is waar hy halfkaal op ŉ strand rondgeloop het. Toe hy glo gevra is waar Alban is, het hy bloot geantwoord: “Sy is dood.” Haar liggaam is toe in hul hotelkamer aangetref. Tydens vorige hofverrigtinge het Novella se regsverteenwoordiger gesê sy kliënt is nommer 83 op die waglys vir ŉ bed in die Valkenberg-hospitaal. Die verdediging het vroeër versoek dat Novella vir 30 dae lange psigiatriese waarneming gestuur word. Klik hier vir alle vorige berigte oor die saak op Maroela Media.